钦定古今图书集成/明伦汇编/氏族典/第489卷 > 《廖用贤尚友录》 > 华佗
## 钦定古今图书集成/明伦汇编/氏族典/第489卷 > 《廖用贤尚友录》 > 华佗

按《魏志华佗传》：“佗字元化，沛国谯人，一名勇。晓养性
之术，又精方药灸鍼。太祖闻而召佗，佗常在左右。然
本士人，以医见业，意常自悔。后太祖得病笃重，使佗
专视。佗久远家，思归，因到家，辞以妻病，数乞期不反。
太祖累书呼，又敕郡县发遣，犹不上道。太祖大怒，使
人收送狱，考死。”